વ્હોટએવર પણ હવે જે થશે તે આપણે સૌએ ભોગવવાનું જ છે, પરંતુ તે બાબતને નજરઅંદાજ કરી શકાય તેમ નથી કે, નવી ટેક્નોલોજી માટે લોકોનું આકર્ષણ અને તદ્નુસાર પરિવર્તન તે બહુ સ્વાભાવિક પ્રક્રિયા છે, કેમ કે આ જ બાબત પછીથી સમાજ માટે વિકાસની શરત બની જાય છે અને આ બાબતને ધ્યાનમાં રાખીને જ નાણામંત્રી અરુણ જેટલીએ અર્થવ્યવસ્થાને અધિકારિક કેશલેસ બનાવવાની અપીલ કરી છે અને લોકો તે તરફ વધુ માત્રામાં વળે તે માટે નાણામંત્રીએ પેટ્રોલની ખરીદીથી લઈને માસિક રેલવે ટિકિટ, વીમા કંપનીઓથી પોલિસી લેવા માટે, ટોલ ટેક્સ જેવી નાની-મોટી કેટલીય બાબતોના વ્યવહારો કેશલેસમાં કરનારાઓ માટે ડિસ્કાઉન્ટ ઓફર્સ જાહેર કર્યા છે.